b'\n_START_ARTICLE_\nOpti\xc4\x8dna indikatrisa\n_START_SECTION_\nOpti\xc4\x8dna indikatrisa izotropnih snovi\n_START_PARAGRAPH_\nIndikatrisa izotropnih snovi je krogla. Dol\xc5\xbeina polmera predstavlja velikost lomnega koli\xc4\x8dnika. Vsi preseki so kro\xc5\xbenice, kar pomeni, da se v vseh smereh svetloba \xc5\xa1iri enako. \xc5\xbdarek ne razpade na dva \xc5\xbearka. Smer polarizacije ostane nespremenjena.\n_START_SECTION_\nDvoosni minerali\n_START_PARAGRAPH_\nDvoosni minerali imajo opti\xc4\x8dno indikatriso, ki je tudi elipsoid, vendar so vse tri osi razli\xc4\x8dne. Snov, ki izkazuje lastnosti dvoosnega minerala ima tri lomne koli\xc4\x8dnike. Ozna\xc4\x8dujemo jih z  n_a \\!,  n_b \\! in  n_c \\!. Merimo jih vzdol\xc5\xbe osi x (a-os), y (b-os) in z (c-os)._NEWLINE_Dvoosna indikatrisa ima dva kro\xc5\xbena preseka. Vsak kro\xc5\xbeni presek dolo\xc4\x8da po eno opti\xc4\x8dno os. Lomne koli\xc4\x8dnike v teh presekih ozna\xc4\x8dujemo z  n_\\beta \\!. Kadar mineral ka\xc5\xbee dvoosne lastnosti, ima ortorombsko, monoklinsko ali triklinsko kristalno strukturo.'